**VISAGINO VAIKŲ LOPŠELIS-DARŽELIS „KŪLVERSTUKAS**

**ĮSTAIGOS VEIKLOS ATASKAITA UŽ 2019 M.**

**I SKYRIUS**

 **ĮŽANGA**

Visagino vaikų lopšelis-darželis „Kūlverstukas“ yra viešasis juridinis asmuo, veikiantis kaip savivaldybės biudžetinė įstaiga ir turintis juridinio asmens teises, antspaudą su savo pavadinimu, išlaidų sąmatą, atsiskaitomąją ir kitas sąskaitas Lietuvos Respublikos registruotuose bankuose. Institucijos tipas – vaikų lopšelis-darželis. Institucijos grupė – neformaliojo švietimo mokykla, kodas 3160. Pagrindinė veiklos sritis – švietimas. Ugdymo kalba – rusų. Ugdymo forma – dieninė. Pagrindinė veiklos rūšis – ikimokyklinio amžiaus vaikų ugdymas, kodas 85.10.10. Kitos veiklos rūšys – priešmokyklinio amžiaus vaikų ugdymas, kodas 85.10.20; nuosavo arba nuomojamo turto nuoma ir eksploatavimas, kodas 68.20; duomenų apdorojimas, kodas 63.11; kvalifikacijos tobulinimas, kodas 85.59. Mokyklos buveinė: Kosmoso 12, LT-31104 Visaginas, Lietuvos Respublika, adresas internete: [www.visagino-kulverstukas.lt](http://www.visagino-kulverstukas.lt) el. paštas kulverstukas@sugardas.lt, tel./faks. (8 386) 32 192

**Vaikų lopšelio-darželio struktūra:** ikimokyklinio ugdymo grupės (lopšelio ir darželio); priešmokyklinio ugdymo grupės;budinčioji grupė.

**Organizacinė valdymo struktūra** patvirtinta direktoriaus įsakymu.

**Etatų skaičius** metų pradžioje – 34 etatai; metų pabaigoje – 33,7 etatai.

**Vaikų skaičius** metų pradžioje – 120 vaikų; metų pabaigoje – 116 vaikų. 2019 m. įstaigoje veikia 2 lopšelio, 3 ikimokyklinio amžiaus ir 2 priešmokyklinio amžiaus grupės. Įstaigą lanko įvairių tautybių vaikai.

**Pokyčiai per praėjusius metus.** Atnaujinta informacinė sistema – lopšelio-darželio svetainė adresu www.visagino-kulverstukas.lt kuri bendruomenėjeiš esmės keitė kultūrinį požiūrį, keitėsi vertybės ir nuomonė, atsirado gilesnis noras teikti patrauklias ir prieinamas paslaugas šeimoms. Pokyčiai keičiant aplinką teritorijoje, grupėse, noras padėti vieni kitiems, palaikyti vieni kitus ir taip augti bei keistis, judėti ta pačia kryptimi.

Suremontuotos dvi priešmokyklnio ugdymo grupės, pakeista grindų danga, pakeistos nusirengimo kambaryje drabužinės, nutrupėjusios sienos.

Atremontuotas vienos ikimokyklinio ugdymo grupės sanitarinis mazgas.

Pakeista tvora.

Inicijuotos ir pravestos akcijos „Savaitė BE PATYČIŲ“, “Atmintis gyva, kol liudija”, “Apkabink darželį”, “Geltonojo kaspino diena”, 2019 m. vainikavo vakaronė “Duonos riekelė – želmenėlio grūde”

Bendruomenės aktyvumas įsitraukus į darnų kūrybišką, skatinančios aplinkos kūrimo darbą, dalyvaujant veiklose demonstravo mūsų bendruomenės vieningumą, susitelkimą, komandines savybes.

**Įstaigos veiklos prioritetas** yra kryptingas ir veiksmingas kompetencijų tobulinimas strateguojant įstaigos veiklos kokybę, sudarant sąlygas pilietiškam vaikų ugdymui ir lietuvių kalbos integravimą į veiklas.

**Įstaigos veiklos tikslai**: tobulinti teikiamų paslaugų kokybė, stiprinant ir plėtojant ikimokyklinio ugdymo įstaigos ir šeimos partnerystę, integruojnt valstybinę kalbą į veiklas, pagal ugdymo preogramas užtikrinant ikimokyklinio ir priešmokyklinio ugdymo kokybę, puoselėjant visas vaiko galias (intelektines, emocines, valios, fizines) atitinkančias vaiko amžių, individualias jo savybes bei galimybes, užtikrinti saugias vaikui sąlygas, taupiai ir racionaliai naudojant turimus išteklius, laiku priimant reikiamus sprendimus, nuolat vertinant ir planuojant įstaigos veiklą.

**Įstaiga siekė šių veiklos uždavinių**:

1. Veiksmingų ryšių ir sėkmingo bendradarbiavimo su socialiniais partneriais.

2. Įvairių išteklių, rezultatų pasiekimo stebėsenos, sėkmės kriterijų bei rodiklių numatymo atnaujinant strateginį veiklos planą, veiklos programą.

3. Projektinės veiklos vystymo ieškant naujų galimybių įstaigos strateginiam tikslui pasiekti.

**Teisinė bazė**. Dirbdami vadovavomės Lietuvos Respublikos Konstitucija, Lietuvos Respublikos švietimo ir kitais įstatymais, Vaikų teisių konvencija, Lietuvos Respublikos Vyriausybės nutarimais, Švietimo ir mokslo ministerijos teisės aktais, Visagino savivaldybės tarybos sprendimais, mero potvarkiais, administracijos direktoriaus ir Švietimo, kultūros, sporto ir valstybinės kalbos kontrolės skyriaus vedėjo įsakymais, vaikų lopšelio-darželio nuostatais, vidaus tvarkos taisyklėmis.

Laiduodami valstybės švietimo politikos vykdymą vadybos priemonėmis, pirmenybę teikėme bendradarbiavimu pagrįstiems santykiams, skaidriai priimamiems sprendimams, palankių darbo sąlygų bei funkcionalių edukacinių aplinkų kūrimui, tėvų vaidmens vaikų ugdyme stiprinimui. Organizavome grupių tėvų susirinkimus, individualius pokalbius.

Prisiimdami atsakomybę už visą įstaigos veiklą, rūpinomės intelektualiniais, materialiniais ir finansiniais ištekliais, racionaliu jų panaudojimu, kontroliavome, kad laiku ir teisingai būtų atsiskaityta su biudžeto, valstybinio socialinio draudimo įstaigomis.

**II SKYRIUS**

**ŠVIETIMO POLITIKOS IŠMANYMAS, ĮSTAIGOS STRATEGIJOS KŪRIMAS IR ĮGYVENDINIMAS**

Rengdami vaikų lopšelio-darželio veiklos strateginius planus atsižvelgėme į socialinius, politinius ir ekonominius veiksnius, kurie įtakojo veiklą, sudarėme galimybę sprendimų priėmimui, koregavimui.

Inicijavome strateginio plano rengimo darbo grupės sudarymą, vadovavau strateginio plano įgyvendinimo, papildymo ir analizavimo, priežiūros principų nustatymui. Kartu su darbo grupe parengėme 2019-2021 m. strateginį veiklos planą.

Suburta darbo grupė metinei veiklos programai parengti ir programos įgyvendinimui. Veiklos programą rengėme atsižvelgdami į įstaigos strateginį planą, vidaus audito rezultatus pagrindžiant ištekliais ir integruojant į ją atskirus vaikų lopšelio-darželio organizacijos ir konkrečių veiklų tobulinimo projektus ir planus.

Periodiškai, du kartus per metus, informuota bendruomenė apie metinės veiklos programos realizavimą, strateginio plano įgyvendinimą.

Palaikėme ryšius su ilgamečiais socialiniais partneriais, sudarėme bendradarbiavimo sutartis, bendradarbiavimo planus.

Vaikų lopšelio-darželio veiklą, darbuotojų veiklos priežiūrą planavome, kontroliavome ir vertinome vdovaudamiesi metiniais ir mėnesiniais planais, gautus rezultatus aptarėme individualiai su darbuotojais, apibendrinome bendruomenės susirinkimuose.

Didelį dėmesį skyrėme vidaus audito vykdymui. Gautos išvados, pasiūlymai panaudoti gerinant lopšelio-darželio veiklą. Veiklos kokybės įsivertinime dalyvavo visa bendruomenė. Audito veiklai koordinuoti sudaryta darbo grupė. Vidaus audito rezultatai aptarti ir apibendrinti bendruomenės susirinkime. Visos veiklos sritys įvertintos III lygyje.

Nuolat atliekome lopšelio-darželio veiklos stebėseną. Stebėsenos rodikliams parengti sudaryta darbo grupė, kuri renka duomenis už praėjusius metus. Stebėsenos tikslas: analizuoti ir vertinti švietimo būklę, prognozuoti pokyčius.

Mokslo metais buvo sušaukti lopšelio-darželio tarybos, mokytojų tarybos posėdžiai, tėvų komiteto ir bendruomenės susirinkimai, kuriuose svarstėme ir aptarėme veiklos programą, aptarėme strateginį veiklos planą, kitus ugdymo ir veiklos klausimus. Sprendėme pedagogų profesinio darbo problemas, teikėme metodinę pagalbą pedagogams, įgyvendinome gerosios pedagoginės patirties sklaidą tarp mūsų miesto, regiono, respublikos pedagogų organizuodami ir rengdami seminarus, teikėme informaciją apie švietimo programas, ugdymo formas, sprendėme vaikų ugdymo (si) ir sveikatos priežiūros klausimus.

Savivaldos institucijose inicijavome efektyvinti įstaigos veiklą ir personalo valdymą. veiksmingai sprendėme ugdymo proceso, lankomumo, užmokesčio, kultūros puoselėjimo, bendradarbiavimo su socialiniais partneriais, ugdymo kokybės tobulinimo ir kitus, kaip efektyvios, besimokančios organizacijos veiklos klausimus. Savivaldos institucijos aktyviai dalyvavo įstaigos valdyme, teikė pasiūlymus dėl ugdymo kokybės tobulinimo, teikė pasiūlymus veiklai gerinti, stebėjo metinės veiklos programos vykdymą. Aptarėme veiklos rezultatus, pasiekimus.

**III SKYRIUS**

**UGDYMO VEIKLOS PROCESO VALDYMAS**

Ugdymą ikimokyklinėje įstaigoje organizavome vadovaujantis ikimokyklinio ugdymo programa „Vaikystės pasaulis“, Bendrąja priešmokyklinio ugdymo programa ir Sveikatingumo programa. Integravome į veiklą alkoholio, tabako, ir kitų psichinių medžiagų vartojimo provencijos programą, ugdėme kultūrinius higieninius vaikų įgūdžius. Planuojant ugdymą, stengėmės, kad kiekvienas pedagogas atsižvelgtų į vaiko poreikius, jo individualias išsivystymo savybes. Įstaigoje stengėmės, kad švietimo tikslai, veiksmingo ugdymo strategijos, vertinimo principai užtikrintų ugdymo proceso veiksmingumą, ugdymo tikslų dermę, koregavome ugdymo turinį, kartu su bendruomene sudarėme sąlygas individualiai ir diferencijuotai ugdymo veiklai, atsižvelgdami į ugdytinių patirtį, interesus, gebėjimus, poreikius. Užtikrindami sėkmingą ugdymo proceso organizavimą įgyvendinome veiklos kokybinius rezultatus: užtikrinome darželio funkcionavimą, parengėme ir atnaujinome švietimo veiklą reglamentuojančius dokumentus.

Organizavome Vaiko gerovės komisijos posėdžius, metodinės tarybos pasitarimus, mokytojų, lopšelio-darželio tarybos posėdžius.

Vaikų lopšelyje-darželyje sukūrėme fiziškai ir psichologiškai saugias, motyvuojančias, funkcionalias, dinamiškas, higienos normas atitinkančias edukacines ir ugdymosi aplinkas, pritaikytas įvairių poreikių ugdytiniams. Užtikrinome, kad įstaigoje būtų teikiama socialinė, pedagoginė, psichologinė, specialioji pagalba, organizuota sveikatos priežiūra.

Vaikų lopšelyje-darželyje organizuotas mokamas ir nemokamas vaikų maitinimas.

Vaikams pagalbą teikia specialistai: logopedas, visuomenės sveikatos priežiūros specialistas (Rokiškio sveikatos biuro, vieną kartą per savaitę), psichologas. 3 vaikai turi sunkų neįgalumo išsivystymą` ir jiems yra priskirti mokytojo padėjėjai, jie ugdomi integruotai. Vaikų lopšelyje-darželyje propoguojama sveika gyvensena, organizuojami sporto, sveikatingumo, sveikos mitybos renginiai. Labai gaila kad įstaigoje esančios baseino patalpos neatitinka higienos reikalavimams ir yra neeksplotuojamos.

Vaikų lopšelyje-darželyje veikia paigintos dienos grupė (rytais), teikiamos vaikų poreikius tenkinančios ugdymo paslaugos|: šokių, dainavimo, futbolo, anglų kalbos.

Sukurtos patrauklios edukacinės aplinkos: stropiai tvarkoma teritorija, lauko aikštelės papildytos modernizuotais statiniais, įsigyta naujų baldų, ugdymo priemonių. Svarbiausiais veiklos klausimais, įvairių švenčių progomis rengėme stendinius pažintinius, informacinius pranešimus.

Užtikrinome šiuolaikinių technologijų panaudojimą darbe: darželyje yra galimybė taikyti šiuolaikines informacines technologijas, dirbti su duomenų bazėmis, greitai gauti ir perduoti informaciją. Kiekvienas specialistas turi kompiuterizuotą darbo vietą. Visiems darbuotojams yra prieiga prie interneto. Tokiu būdu ir veiksmais stengėmės kurti išteklių valdymo strategiją, užtikrinančią veiklos kokybę ir rezultatyvumą.

Informacija bendruomenei apie įstaigos veiklą patalpinta lopšelio-darželio interneto svetainėje [www.visagino-kulverstukas.lt](http://www.visagino-kulverstukas.lt), lankstinukuose, pedagogų ruošiamuose stendiniuose pranešimuose.

**IV SKYRIUS**

 **ŽMOGIŠKŲJŲ IR MATERIALIŲJŲ IŠTEKLIŲ VALDYMAS**

Žmogiškųjų ir materialiųjų išteklių valdyme kūrėme personalo politiką užtikrinančią ugdymo kokybę bei kiekybę ir demokratinio vadovavimo principus, vadovavomės reglamentuojančiais norminiais teisės aktais, konsultatavome, bendravome individualiai ir grupėse, skatinome darbuotojų profesinę raidą. Darbuotojai supažindinti su teisės aktais, reglamentuojančiais turto ir lėšų valdymą, skatinome naudotis šiuolaikinėmis technologijomis, kurti išteklių valdymo strategiją užtikrinančią veiklos kokybę ir rezultatyvumą. Darbuotojų veiklos vertinimo, įsivertinimo ir kvalifikacijos tobulinimo sistema sudarė prielaidas kiekvieno darbuotojo profesiniam tobulėjimui. Per 2019 metus lopšelio-darželio finansiniai įsipareigojimai įvykdyti. 2020 m. sausio 1 d. lopšelis-darželis kreditinių įsiskolinimų neturėjo. Racionaliai, taupiai ir tikslingai naudojome skirtas lėšas.

Finansinių išteklių valdymą vykdėme vadovaudamiesi LR biudžeto sandaros įstatymu, lopšelio-darželio apskaitos politika, finansų kontrolės taisyklėmis, lopšelio-darželio strateginiu planu bei metine veikla. Suderinus su lopšelio-darželio taryba, 2% GM paramos ir labdaros lėšos panaudotos materialinei bazei ir ugdymo procesui modernizuoti. Patvirtinta numatomų vykdyti pirkimų informacijos suvestinė 2020 metams. Viešieji pirkimai organizuojami ir vykdomi, vadovaujantis Viešųjų pirkimų organizavimo ir vykdymo tvarkos aprašu, viešųjų pirkimų komisijos darbo reglamentu.

**V SKYRIUS**

**APIBENDRINIMAS**

Vertindami įstaigoje teikiamų paslaugų kokybę, ypatingą dėmesį skyrėme veiklos rezultatams. Rezultatai parodė, kad vizija, misija, tikslai numatomi kartu su visa bendruomene, sudaromos sąlygos kvalifikacijai tobulinti, planavimo procedūros atliekamos tinkamai, plano įgyvendinimas bei jo poveikis įvertintas teigiamai, darbo grupės dirba tikslingai, materialinių išteklių kiekis, tinkamumas, pritaikymas, atnaujinimas ir turtinimas, jų prieinamumas ir naudojimo veiksmingumas tinkamas.

**Problemos.** Pasiekti geresnių rezultatų trukdė nepakankamas finansavimas. Vis dar išlieka menkas darbuotojų valstybinės kalbos mokėjimas. Patalpoms reikalingas remontas. Baldai, ugdymo priemonės, inventorius dalis yra pakeisti naujais, bet dar daug yra ir nusidėvėjusių.

Šioms problemoms išspręsti 2020 m. iškėlėme tokius uždavinius: efektyvinti lopšelio-darželio darbuotojų veiklos vertinimą ir įsivertinimą, tobulinti pokyčius atitinkančias edukacines aplinkas, tobulinti darbuotojų valstybinės kalbos įgūdžius.

Atremontuoti lopšelio-darželio vidaus patalpas, įėjimo į vidų laiptus ir atremontuoti įvažiavimo kelią į teritoriją.

**Planai ateičiai.** Toliau stiprinti bendravimą ir bendradarbiavimą, patikslinti pagrindinius pedagoginio ir nepedagoginio personalo kvalifikacijos tobulinimo tikslus ir kryptis; motyvuoti personalą kūrybinei veiklai, profesiniam tobulėjimui, efektyviam žmogiškųjų išteklių panaudojimui; skatinti iniciatyvas, komandinį darbą projektų metodu ir jas integruoti į visumą; kartu su bendruomenės nariais kurti į problemų sprendimą orientuotą stimuliuojančią aplinką, bendradarbiauti su šeima ieškantnaujų, efektyvesnių bendravimo ir bendradarbiavimo būdų ir formų.

SUDERINTA

Visagino vaikų lopšelio-darželio „Kūlverstukas”

tarybos 2020 m. sausio 30 d. posėdžio

protokoliniu nutarimu (protokolas Nr.1 )